Gregorio Ricci-Curbastro
Gregorio Ricci-Curbastro var en italiensk matematiker. Han var professor ved universitetet i Padova fra 1880.
Ricci-Curbastro grundlagde fra 1887 og frem teorien for tensoranalysen, som han også videreudviklede i samarbejde med sin elev Tullio Levi-Civita (1873-1941). Ricci-Curbastros idéer fik stor betydning for Einsteins formulering af den almene relativitetsteori, hvor den såkaldte Ricci-tensor, der er et gennemsnit af Riemann-Christoffel-krumningstensoren (se riemannsk geometri), indgår direkte som det egentlige geometriske element i feltligningerne.